
ProME MINISTER 


Cuelin Wever-Úrves 


GOBIERNO TA HACIENDO MAXIMO 
ESFUERSO PA STOP E RECORTE DI SALARIO 
NA JULI PROXIMO 


Laga e recorte riba politico, pero no riba empleadonan 


Minister President Evelyn Wever-Croes a reacciona riba e 
anuncio di sindicatonan pa tene accion otro siman. 


“Mi kier sigura boso cu nos Gobierno ta haciendo nos maximo 
esfuerso pa stop e recorte den di dos mita di e aña aki, manera 
nos a bisa semper. Nos meta ta pa entrante juli stop e recorte 
mensual di 5%, y pa otro aña, aña 2023, stop e recorte di 
12.6% completamente. 


Esey kiermen cu entrante juli e aña aki, e empleado publico 
por bay haya su salario completo bek, y entrante otro aña e por 
haya su vakantie uitkering tambe. 

Y sin cu mester troca esaki pa dianan liber. Nos meta ta pa 
paga e 5% aki cash den man di e empleado publico. 


Nos a inclui e sumanan aki caba den nos presupuesto di 2022 
y 2023, y nos ta den negosacion cu Hulanda riba esaki. Ta 
conbersacionnan dificil, pero mester bisa cu tin apertura di 
parti di Hulanda. 


Si nos logra yega na un acuerdo, y Conseho di Minister di 
Reino aproba esaki, na juli 2022 caba nos por cuminsa paga 
tur empleado publico y semi-publico 100% di nan salario. 


Nos ta consciente di e dolor cu e recorte aki ta causando, 
especialmente debi na e aumento drastico di prijs debi na e 
guera na Ukraina. P'esey, si nos como politiconan mester sigui 
corta e 25%, lag'e ta asina, basta cu nos por paga empleadonan 
salario completo. 


Otro siman cu Secretario di Estado Alexandra van Huffelen 
ta na Aruba, nos lo sigui delibera riba e topico aki, y ohala 
nos por sali afor lihe. Mi ta compronde cu sindicatonan ta 
preocupa y kier manifesta nan malcontento, y p'esey mi kier 
sigura sindicatonan cu nos ta haciendo tur lo posibel pa logra 
elimina e recorte entrante juli di e aña aki”, tabata declaracion 
di Minister President Evelyn Wever-Croes, como reaccion riba 
e accionnan cu sindicatonan a anuncia pa otro siman. 

Prome Minister Evelyn Wever-Croes: 


PREMIER EVELYN WEVER-CROES A YEGA NA 
ACUERDO CU HULANDA 


ENTRANTE JULI 2022 LO STOP RECORTE DI 5% 
Y pa 2023 lo stop e recorte di 12.6% 


yega na acuerdo cu Hulanda pa stop e cortamento di salario. 
Esaki despues di negosacionnan cu Hulanda, awe mainta 
Secretario di Estado Alexandra van Huffelen a bay di acuerdo 
pa Gobierno di Aruba stop e recorte, bou di 3 condicion: 


1. E ley di Wever-croes-norm of asina yama LNT mester ta na 
vigor. E ley aki ta den e fase final di tratamento den Parlamento 
y lo wordo trata pronto. 

2. E gastonan adicional mester sali di e propio presupuesto 
pasobra Hulanda lo no duna sosten di likides pa e gastonan 
aki. Manera ta conoci Gobierno di Aruba a incorpora e gastonan 
aki den e begroting di 2022 pa paga e 5% bek den di dos mita 
di aña. 

3. E recorte di 25% di salario di politiconan lo keda. Premier 
Evelyn Wever-Croes anteriormente a bisa caba cu si politiconan 
mester sigui corta cu 25%, nan lo haci"e, basta cu empleadonan 
di sector publico y semi-publico si haya nan salario bek. 


Premier Evelyn Wever-Croes ta hopi contento cu e decision 
aki. “Nos meta tabata caba pa entrante 1 di juli 2022 stop e 
recorte mensual di 5%, y pa otro aña 2023, stop e recorte di 
12.6% completamente. Y awor esaki a wordo realisa”. 


Esey kiermen cu entrante 1 di juli 2022, e empleado publico 
por bay haya su salario completo bek, y entrante otro aña e 
por haya su vakantie uitkering tambe. Y sin cu mester troca 


esaki pa dianan liber. 


Pa loke ta e condicionnan cu Hulanda a impone, Premier lo 
bay delibera cu Parlamento riba e ley di “Wever-Croes-norm”, 
pa haya sa ki tempo e ley lo wordo trata y lo pidi Parlamento 
pa trata esaki mas lihe cu ta posibel pa asina tur cos ta cumpli 
cu n'e pa cuminsa paga e empleado publico y semi publico e 
5% entrante 1 di juli 2022. 


“Mi ta gradici tur empleado publico y semi publico pa tur 
nan sacrificio duna desde mei 2020, y mi ta felicita boso. E 
negosacion tabata duro y a tarda, pero mi ta hopi contento cu 
pronto empleadonan lo cobra nan salario completo bek. Mi ta 
contento cu nos a cumpli cu boso”, Premier Wever-Croes a 
expresa. 

Prome Minister Evelyn Wever-Croes: 


Apesar di circumstancia dificil, nan a wanta e motivacion halto 
den nan empleadonan 

Diahuebs 19 di mei, durante e prome encuentro di Gabinete 
Wever-Croes ll cu hefenan di departamentonan di Gobierno, 
personanan cu ta encarga cu presupuesto na cada 
departamento y esnan encarga cu maneho di personal, 
Prome Minister Evelyn Wever-Croes a dirigi palabranan di 
gradicimento na tur hefenana di departamento di Gobierno pa 
e manera cu nan a traha hunto y e esfuersonan haci durante e 
crisis di Covid-19 cu retonan y circumstancia dificil y asina mes 
a wanta e motivacion halto den nan empleadonan. 


“E ta hopi importante pa hefenan di departamento, cu mi ta 
considera e management di aparato gubernamental, ta na 
haltura di tur informacion y pa nos ta alinea y tin e mesun posicion 
financieramente. Bisando esaki mi kier pidi cooperacion di 
cada un di boso pasobra ta asina so nos por sali di e pandemia 
y e lo no ta facil pero tampoco imposibel. 


Como ex hefe di deparatmento, mi ta na haltura cu e tipo 
di reunionnan aki ta esunnan mas dificil pa asimila. Bo tin 
deseonan, bo ta sinti e presion di bo organisacion tambe riba 
bo y bo mannan ta mara y esaki ta un sentimento hopi dificil. 


, y 
Gobierno ta reconoce cu e posicion cu cada hefe di 
departamento tin aworakinan, ta un tarea hopi dificil y nan ta 
atendiendo cu n'e miho cu nan por posibel. E ta bay ta dificil, e 
tabata dificil caba pero no imposibel. Aruba a yega di pasa den 


cosnan pio pasobra e pandemia mi ta kere tabata e prueba di 
mas grandi pa cada un di nos y bosonan. 


Tin biaha mi ta puntra mi mes dicon ta toca net nos den e 
temporada aki, pa ta guia organisacionnan. Pero mi tin un fe 
grandi, mi sa cu Dios tin un plan pa nos cada un p'esey nos cada 
un ta yama pa ta akiden aworaki. Mi kier a gradici bosonan pa 
tur e esfuersonan haci durante e pandemia cu circunstancianan 
sumamente dificil cu e ansha y panico cu tabata tin, boso a 
logra wanta e motivacion bou di boso personal. Nos por wak 
atras na un periodo cu hopi orguyo cu nos a logra hopi hunto. 


Nos ta reconoce cu tin hopi reto pero apesar di esaki nos tin 
cu tuma un decision, nos por laga e retonan surpasa nos, sinta 
man crusa y no haci nada, pero mi ta kere nos niun akiden kier 
haci esey. Of nos por hinca mas energia, mas esfuerso, busca 
e pasenshi y motivacion pa nos por toch realisa nos metanan. 

Continuacion PROME MINISTER TA GRADICI TUR HEFE DI DEPARTAMENTO... 


Aña 2022 nos a decreta como Aña di Inversion y Oportunidad. 
Ban puntra nos mes con nos cada un por contribui na e meta 
di e aña aki. Talbes con nos por mehora e servicionan di 
gobierno mas pasobra sin e inversionnan aki nos no ta sali di 
e pandemia aki tampoco. E ta haci si cu nos mester bay pensa 
out of the box. Nos tin cu realisa cu business as usual manera 
nos tabata traha pa maneha nos organisacionnan, no ta un 
opcion mas. Nos mester ta mas critico den nos procesonan 
di trabou di cada dia. No ta pasobra semper nos a haci'e un 
manera, nos tin cu sigui haci'e asina. 


Mi kier pidi pa nos cada un bay weita con nos por cambia 
nos procesonan di trabou, haci'e mas senciyo, mas lihe, claro 
semper kedando den e cuadro legal. Mi kier pidi tambe pa 
nos motiva nos empleadonan tambe pa yuda nos pensa con 
nos por cambia nos procesonan pasobra te unico manera cu 
nos por bay bek den normalidad sin cu nos mester corta asina 
tanto den nos presupuestonan”. 

Prome Minister Evelyn Wever-Croes: 
Den un carta dirigi na Parlamento diabierna, 


PROME MINISTER TA INFORMA PARLAMENTO DI 
E DESICION DI HULANDA Y E CONDICIONNAN 
CU GOBIERNO MESTER CUMPLI CU NE 


Otro siman lo mester reuni cu Parlamento pa sa nan desicion 

Diabierna 20 di mei, Prome Minister Evelyn Wever-Croes a 
anuncia cu despues di hopi negociacion, Ministerraad na 
Hulanda diabierna mainta a bay di acuerdo pa stop e recorte 
di 5% cu tin tur luna riba salario di empleado publico y semi- 
publico entrante juli 2022 y pa kita ful e 12.6% na 2023. 


Mirando cu e decision aki ta bin cu cierto condicionnan, Prome 
Minister a dirigi un carta na Parlamento pa informa nan di e 
decision y pa e por tin un bista di kico ta e pensamento di 
Parlamento tocante esaki. 


E tres condicionnan ta lo siguiente; 


Pago di 5% mester ta den Aruba su presupuesto 

E prome condicion pa cu eliminacion di e recorte di 5% ta cu 
e placa aki mester ta den presupuesto di pais Aruba ya cu 
Hulanda no lo presta Aruba e placa aki. Como cu esaki tabata 
un vision di Gabinete Wever-Croes pa cu e aña aki, a tene 
cuenta cu esaki y a inclui e placa destina pa paga empleadonan 
publico den Presupuesto 2022. 


Politiconan mester sigui cu e recorte di 25% 

E di dos condicion ta cu e politiconan mester sigui cu nan 
recorte di 25%. Pa Gabinete Wever-Croes Il, pueblo di Aruba 
ta na prome luga y p'esey a tuma e decision den Ministerraad 
pa continua e recorte di salario di e ministernan pa asina 
empleadonan publico y semi publico por haya nan placa bek. 
Hulanda a pidi pa Parlamentarionan tambe sigui contribui cu 
nan recorte y basa riba e peticion aki, Prome Minister a pidi un 
reunion cu Parlamento pa asina mira kico nan decision lo ta pa 


cu e peticion aki. 


Ley Wever-Croes norm mester wordo pasa 

E di tres condicion ta cu e ley di Wever-Croes Norm mester 
wordo pasa. E ley aki actualmente ta na Parlamento. Prome 
Minister lo reuni cu Parlamento pa asina tin un bista pa ki tempo 
Parlamento lo trata e ley aki asina cumpliendo cu exigencianan 
d Hulanda. Parlamento a manda un invitacion pa un reunion 
probablemente pa dialuna awor pa asina por trata e temanan 
aki abiertamente. 


Prome Minister a indica cu otro siman e decision di 
Ministerraad na Hulanda lo bay Rijksministerraad na unda 
lo tin 3 gevolmachtigde minister hunto cu e 20 ministernan 
cu tabata den e reunion diabierna mainta. Mirando cu e 20 
ministernan a bay di acuerdo caba cu e decision aki, y cu un 
di e 3 gevolmachtigde minister ta di Aruba, e probablidad cu 
esaki lo wordo nenga ta minimo. Prome Minister a expresa 
di tin tur confiansa cu e decision di Rijksministerraad lo ta 
uno positivo pa asina Aruba por logra duna su empleadonan 
publico y semi-publico nan placa bek. 


“Aworaki nos ta trahando riba e ehecucion pa asina nos por 
cumpli pa dia 1 di juli regla den e payroll pa fin di juli ora tur 
e empleadonan publico cobra, nan ta mira un aumento den 
nan salario di 5% y cu poder di Dios pa otro aña ful e 12.6% lo 
wordo elimina,” Prome Minister a duna di conoce. 


23 mei 2022 


CONFERENCIA 
DI PRENSA 


PROME MINISTER 
Evelyn Wever-Croes 


Topico: 1) Stop recorte di salario F 
2) Conferencia di hende Muhe fuerte 4 
3) Bishita di Secretario di Estado i 
Alexandra van Huffelen 


Diabierna 20 Mei 2022 


Prome Minister Evelyn Wever-Croes: 


A hAFP A an 


Ministerio di Asuntonan General, Organisacion di Gobierno, 
Infrastructura y Ordenansa Teritorial den aña 2022 lo enfoca 
primordialmente riba e servicio na ciudadanonan di Aruba, den 
sector publico, y sector priva. Prome Minister Evelyn Wever- 
Croes, a duna un resumen di e vision y meta di su maneho pa 
aña 2022. 


Enfoke di e vision di Ministerio di Asununto General ta riba 
e bienestar di empleadonan, cual ta e capital humano di 
Gobierno. “Nos departamento di recurso Humano ta haciendo 
su maximo esfuerso pa esaki, y nos lo enfoca tambe riba 
sostene nos departamentonan, por ehempel a traves di Bureau 
Interne Diensten.” 


Premier Wever - Croes a splica cu tin 7 meta cualnan ta: 

(1) Servicionan eficiente y di bon calidad, manera nos ta 
custuma na Censo, HBK, MFA. Esaki ta inclui corta temponan 
di espera por ehempel den tema di tereno, DIP, DOW y DLV 
ta encarga cu esakinan. Tambe corta temponan di espera den 
otro permisonan, DWJZ y DTI, entre otro. Un ciudadano cu 
haci un peticion tin derecho di haya contesta den un tempo 
rasonabel. 

(2) Digitalisacion, e-Governemnt hunto cu Dvil, DIA. 

(3) Sigurdad nacional, a traves di e esfuersonan di VDA. 

(4) Transparencia den gobernacion a traves di BUVO y otro 
departamentonan. 

(5) Bon preparacion pa calamidad, un encargo di BRA. 

(6) Fortifica relacionnan exterior, tambe den Reino, y den 
Europa, atraves di DBB, Arubahuis, Beuk. 

(7)  Fortifica nos fundamento democratico, 
Parlamento, ARA y RvA. 


fortificando 


Concluyendo Prome Minister Wever - Croes a bisa: “Aña 2022 
a wordo decreta como e aña di inversion y oportunidad, y mi 
kier pidi tur departamento pa duna nan maximo colaboracion 
na esaki. Aruba mester di nos tur.” 


— DIA INTERNACIONAL DI — 


RECURSO HUMANO 

Den e caso di surseance van betaling di Serlimar, a ricibi e 
noticia positivo cu huez a dicta pa extende e surseance, asina 
tirando un "salba bida" pa e compania Sui Generis. 


E decision aki ta bin despues di un reunion caminda a invita tur 
compania cu Serlimar tin cuenta habri cu nan por a duna nan 
opinion, sea pro, neutral, of contra di extension di e surseance 
van betaling. Durante e reunion solamente 3 di e 80 creditornan 
- cual ta representa ~3.75% di e creditornan - a demostra nan 
posicion en contra. 


E resultado di e voto tabata un muestra positivo di confiansa 
pa e proposicionnan haci di parti di Ministerio di Naturalesa, pa 
cual Minister Arends a keda "cautelosamente positivo" cu huez 
lo uza e resultado aki como motibo pa considera e extension. 


Cu e decision di huez, Minister Arends awo por continua 
esfuersonan pa mehora e situacion financiero di Serlimar, y 
implementa mehoracionnan structural na e modelo comercial 
di e compania. Remediacion di debenan "habri" cu Serlimar tin 
cu e creditornan ta un prioridad, y a presenta un plan caba pa 
e pagonan ser haci dentro di un termino defini. 


Pa por remedia e situacion por completo, y sigura un maneho 
di despericio efectivo di Aruba, cambionan structural ta 
necesario. E decision di huez ta demostra cu a considera e 
proposicionnan cual Minister di Naturalesa a presenta, y ta 
sigura cu e esfuersonan haci, y tambe e proximo pasonan, no 
lo ta envano. 

MINISTER 

DISCURSO DI MINISTER XIOMARA MADURO 
NA NOCHI CULTURAL DI XII CONGRESO 
DI CAROSAI 


Løa 


E siman aki a tuma luga e conferencia di CAROSAI di tur e 
controlarianan general di Caribe y diaranson ultimo a brinda e 
participantenan un anochi cultural pa asina nan por cera conoci 
cu nos herencia cultural cu ta exponi na Museo Archeologico 
Nacional y tambe disfruta di nos musica. 


Minister di Cultura Xiomara Maduro a hiba palabra na e 
participantenan di e congreso y a trece dilanti cu no tin miho 
luga pa celebra e anochi cultural, pasobra ta realmente 
maraviyoso pa bo ta na un luga caminda bo por familiariza 
hopi cu e historia di Aruba. Museo Archeologico Nacional di 
Aruba ta e miho luga pa bo siña di e historia rico di nos pais 
asina Minister di Cultura a trece dilanti na inicio di su discurso. 


E mandatario a splica cu e prome museo archeologico di Aruba 
a habri su portanan como 40 aña pasa den un edificio chikito 
banda di Renaissance Hotel. E tabata un “showcase” y na 
2009 e museo a muda pa e vivienda antiguo renoba di famia 
Ecury. Esaki a bira posibel pasobra famia Ecury y Gobierno 
di Aruba a yega na acuerdo pa preserva e monumento aki. 
Atrabes di e 8 fondo europeo pa desaroyo di Union Europeo y 
fondonan publico a haci e restauracion aki posibel y a conecta 
e dos edificionan nobo. UNOCA a financia e instalacion di e 
museo moderno aki. 


AU A 


Minister di Cultura Xiomara Maduro a splica e bishitantenan 
cu Museo Archeologico Nacional di Aruba tin un coleccion di 
mas di 10 mil artefactonan indio-americano cu ta abarca den 
e periodo pre-ceramico, ceramico y cultural historico, cual ta 
un variedad di obhetonan di ceramica, concha, piedra, weso y 
glas. E coleccion ta inclui un gran cantidad di artefactonan cu 
ta expresa e bida di indjannan di Merca y e bida spiritual como 
tambe e red di comunicacion cual a conecta Aruba cu Europa, 
Mexico y centro di Sur America. 

Continuacion DISCURSO DI MINISTER XIOMARA MADURO NA NOCHI CULTURAL.... 


E anochi cultural aki a wordo organisa pa Controlaria General 
di Aruba y Departamento di Cultura na Museo Archeologico, 
ariba Dia Internacional di Museo. Un dia special den cual nos ta 
recorda e papel crucial cu museo ta desempeña den exhibi nos 
patrimonio pa asina promove e respet pa e diversidad cultural 
na Aruba y aprecia nos patrimonio nacional. Museonan ta un 
medio importante pa intercambio di culturanan y desaroyo di 
comprension mutuo, e cooperacion y paz entre personanan. 
Minister Maduro a felicita y gradici tur cu ta apoya y ta duna 
nan dedicacion continuo y compromiso na nos museonan di 
un manera of otro. 


Pa promer biaha Aruba y un Pais di teritorio Hulandes ta asumi 
e presidencia di CAROSAI, cual responsabilidad a yega pa 
Aruba na un momento special caminda Controlaria General 
di Aruba ta cumpli 35 aña. Un felicitacion pa e Presidente 
nobo, Sra. Xiomara Croes-Williams, nos ta sigur cu hunto cu e 
miembronan di su comision lo traha pa logra e vision y mision 
di Carosai. Un danki tambe na Carosai pa a scoge Aruba pa 
ta sede di e congreso aki. Minister Xiomara Maduro a expresa 
palabra di gratitud y aprecio pa tur participante na e congreso, 
tur esnan di exterior cu mester a biaha pa bini Aruba y esnan 
cu a sigui esaki den forma virtual como tambe danki na esnan 
local cu a participa. Palabra di danki tambe 


na tur organisacion y institucion local y di exterior cu a 
participa y coopera. Aruba ta contento, honra y agradeci pa 
nan presencia. Danki tambe na tur cu a yuda pa organisa e 
congreso aki. 


Aruba ta parti di un mundo global cu su posibilidad- y retonan. 
E poblacion di Aruba a demostra un gran flexibilidad y 
resiliencia durante pandemia di Covid19. Mediante innovacion 
continuo, reconociendo e poder di colaboracion na nivel local 
y internacional. Nos lo sigui traha na desaroyo sostenibel di 
Aruba y logra bienestar general di nos hendenan. E sosten di 
CAROSAI pa yuda nos logra un mayor resultado pa un miho 
calidad di bida di nos hendenan ta wordo aprecia. 


Tabata un anochi ameno den cual tabata tin presentacion 
cultural di baile y musica y na final a deleita e participantenan 
di CAROSAI cu un brassband cu a compaña nan bek na nan 
hotel. 

Minister Maduro di Finansa ta informa: 


IMFTA NA ARUBA PA RICIBI INFORMACION 
FINANCIERO Y ECONOMICO MAS ACTUAL 


E siman aki IMF su mission team cu ta evalua Aruba ta di bishita 
pa asina por reuni cu varios instancia y asina haya informacion 
actual di e situacion financiero y economico di Aruba. Na inicio 
di e bishita, Minister di Finansa a reuni cu e team pa splica riba 
e retonan cu tin riba finansa publico y kico ta wordo haci riba e 
tereno aki na bienestar di Aruba. 


Cu e informacion actualisa, e mission team ta prepara pa e 
evaluacion financiero y economico den forma di un Article IV 
mission cu lo tuma lugar den 2023. 


Invitacion Special 


Ministerio di Cultura Aruba, conhuntamente cu Departamento di Cultura Aruba y 


Gruponan Artistico y Cultural estableci aki na Aruba y publico en general pa asisti na e di 


2 Encuentro Multicultural Aruba 2022 


relaciona cu Celebracion di: 


Aproba na 2001 pa UNESCO y declara pa Asamblea General di Nacionnan Uni, 
Resoluci na december 2002. 
Fecha special di Celebracion di Oficialisacion di Papiamento 2003- 2022. 


Fecha: 21 di mei 2022 O MULT. 
Luga: Cas di Cultura Aruba X EA 
Orario: 6:30pm- 9:30pm y % 
2 Y, 
à . ĝ e 
“Pone e Arublano na haltura di su cultura y siñ'e conoce di otro”. 
Hubert O. (Lio) Booi. 


Entrada ta completamente gratis. 


Fundacion Lanta Papiamento; tin e grato placer di invita tur Mandatario, Cuerpo Consular na Aruba, 

IMF s KEDA IM MPRESION NA CU MANEHO 
DI VACUNA Y 1 iins BE SAVE E + e PERACION 
TURISMO 


Diahuebs mainta Minister di Turismo y Salud Publico sr. Dangui 
Oduber a reuni cu 2 representante di International Monetary 
Fund (IMF) den cuadro di nan bishita anual na Aruba. 


Durante e reunion IMF a elabora riba e maneho exitoso di 
vacuna di pais Aruba. Nan a keda hopi impresiona con Aruba a 
maneha e crisis y especialmente e programa di vacuna. For di 
comienso di e crisis te na final, gobierno a mantene e strategia 
cu si Aruba por mantene un averahe di menos 30 caso nobo 
pa dia, ta bisa cu e caso nan ta bow control. Paso caso nobo 
bow di 30 pa dia ta un cifra cu departamento di salud publico 
y hospital por a traha cune. A keda mustra pueblo pa medio di 
cifra con e vacuna a duna resultado y pesey no a stop nunca 
di urgi tur persona pa tuma e vacuna y despues e booster 
shot. Tambe IMF a elogia e parti unda Aruba a uza un sala 
grandi caminda e prikker ta pasa cu su garoshi di stul pa stul y 
administra e vacuna. E manera aki a haci cu den poco tempo 
por a vacuna un cantidad grandi di persona ariba un dia. 


IMF a duna elogio con Aruba su turismo a recupera y ta 
recuperando. Segun un estudio haci pa IMF, Aruba ta e di dos 
pais den henter mundo cu mas a wordo afecta pa e pandemia. 
Den mesun rosea nos tin cu bisa cu Aruba ta e di 2 pais na 
mundo cu a recupera su turismo mas lihe. No obstante di e 
variante Omicron na cuminsamento di aña unda cu nos turismo 
a sufri un caida drastico, toch Aruba a sa di recupera mas cu 
100% den luna di maart y april 2022. 


Den luna di qu 2022 tur e indicadornan di turismo ta señala 
un recuperacion fuerte. E cantidad di bishitante cu ta keda 
Aruba (stayover) den april 2022 a recupera cu 108% den 
comparacion cu april 2019. E revenue per available room 
(REVPAR) di hotelnan pa april 2022 a aumenta cu 9.1% den 
comparacion april 2019. E REVPAR den april 2022 tawata 
$259.52. Tambe e average daily rate (ADR) den april 2022 a 
crece cu 12.2% den comparacion cu april 2019. E ADR pa luna 
di april 2022 tawata $323.04. 


Un di e indicadornan di mas importante pa midi e exito y calidad 
di nos turismo ta e tourism receipt. Esaki ta e cantidad di placa 
cu un turista ta laga atras den nos economia y ta wordo midi 
pa Banco Central Di Aruba. E tourism receipt a conoce un 
recuperacion di 132% den maart 2022 den comparacion cu 
maart 2019. Cu esaki maart 2022 ya caba a surpasa e nivel 
di maart 2019. Den luna di maart 2022 turistanan a laga 360 
miyon florin atras den nos economia. Esaki ta sigur e nivel 
di mas halto pa e ultimo añanan. Luna di april 2022 sigur pa 
hopi ta wordo considera un bon luna tambe pa nos turismo 
y economia. E tourism receipt pa luna di april 2022 tambe a 
yega un 117% den comparacion cu april 2019. Asina aki den 
april 2022 turistanan a laga 300 miyon florin atras den nos 
economia. 


Minister Oduber a tuma e momento tambe pa informa riba su 
vision y maneho pa cu turismo. Esaki ta pa traha hunto cu 
Aruba Tourism Authority y gremionan den un manera inovativ 
pa genera un impacto positivo riba e economia, dirigi no pa 
cantidad pero calidad di turismo. E vision ta pa Aruba bira e 
destinacion mas bishita den e islanan Caribense door di un 
turismo sostenibel desaroya pa Gobierno di Aruba. 

A menciona tambe e elementonan cu Ministerio di Turismo ta 
basa riba dje, cual ta entre otro: Turismo Sostenibel, Inversion, 
Innovacion, Aumento di balor economico genera pa turismo y 
portanan di entrada. 


Turismo ta nos forza y ta keda e driver principal di nos economia. 


2022 


AÑA DI INVERSION 
Y OPORTUNIDAD 


Y HUNTO NOS TA 
CONSTRUI UN 

MINISTER GEOFFREY WEVER A REUNI CU 
INTERNATIONAL MONETARY FUND 


Diversificacion economico y facilidad di comercio ta keda central 


i 


p 
Diahuebs 19 di mei 2022, Minister di Asuntonan Economico, 
Comunicacion y Desaroyo Sostenibel, Mr. Geoffrey Wever, 
a atende un reunion cu representantenan di International 
Monetary Fund ("IMF"). E bishita di IMF ta un consulta 
preparatorio den cuadro di Article IV Consultation 2023. 


Diversificacion di economia, facilidad di haci negoshi, y 
transicion pa energia sostenibel ta puntonan cardinal cual a 
elabora riba nan. Di parti di Ministerio di Asuntonan Economico, 
Minister Wever a elabora riba e importancia y reto pa diversifica 
e economia di Aruba. Tambe a indica esfuersonan cu ya ta 
tumando luga pa diversifica economia di Aruba basa riba un 
strategia a largo plazo pero cu di awo mester pone un base pa 
por logra esaki. Un base cu ta consisti di diferente esfuersonan 
manera por ehempel mehoracion den e sistema di pidi/haya 
permiso pa negoshi referi como e "one-stop-shop". Esaki lo 


contribui na drecha e facilidad pa lanta y eherce negoshi. 
Tambe lo sigui stimula transicion pa un economia circular y 
sostenibel. 


Enfoke riba desaroyo sostenibel ta di sumo importancia pa 
segura e transicion energetico pa uno (mas) duradero. Lo 
continua cu accionanan pa stimula entrepreneurship, mirando 
cu "comercio chikito y mediano ta forma un parti cardinal di e 
recuperacion economico", segun Minister Wever. 


A 
Arubamester 


dios TUR! 

Minister Geoffrey Wever na YES San Nicolas: 


Diahuebs 19 di mei 2022, den un sala yen na Teresita Center, 
a tuma luga e Young Entrepreneur Summit, YES! San Nicolas. 


Organisa pa e Ministerio di Asuntonan Economico, 
Comunicacion y Desaroyo Sostenibel, e meta di e summit 
aki ta pa brinda conocemento y inspiracion na hobennan cu 
ta sea aspira pa bira entrepreneur, of ya caba ta manehando 
nan propio negoshi. Orador Tristan Every di Cre8te a duna un 
presentacion inspirativo pa motiva e hobennan presente pa 
persigui nan soño, y cu e ta posibel si bo ta dispuesto pa traha 
p'e. 


Hans Hoornstra tabata e orador principal, renombra pa su 
presentacionnan caminda ta comparti humor, anecdota y un 
conocemento extenso di comercio y e aspectonan digital cu 
ta afecta comercio moderno. Su presentacion primordialmente 
a enfoca riba pensamento creativo y inovativo, stimulando e 
gana y gusto di maneha un negoshi propio, y loke tin cu tene 
cuenta cune den e era moderno di business. 


"Empresanan chikito y mediano ta e "back-bone" di un 
economia, y San Nicolas lo lidera esfuersonan pa logra e era 
nobo di desaroyo economico pa Aruba". Asina Minister Geoffrey 
Wever a comenta durante su presentacion. Minister Wever a 
comparti e vision di parti di gobierno cu e participantenan. E 
ta importante pa tur hende tin un idea den ki rumbo Aruba ta 
bayendo, y asina por planifica unda/con nan idea comercial ta 
pas dentro di e vision aki. 


E proximo evento di YES San Nicolas lo tuma luga dia 18 di 
juni, y lo ta mas interactivo, caminda lo tin workshops cu lo siña 
participantenan cierto skills specifico cu lo yudanan eherce 
nan soño empreserial. Por registra libremente (y gratis) na 


Minister Wever kier gradici tur participante cu a atende, y ta 
spera cu e YES! San Nicolas por a cende e chispa den algun 
hoben pa asina nan tambe accepta e reto di haci nan propio 
negoshi, pa asina hunto defini y crea e era nobo di desaroyo, 
no solamente pa San Nicolas, pero pa Aruba henter tambe. 


AÑA DI INVERSION 
Y OPORTUNIDAD 

Diahuebs den oranan di mainta a tuma luga e prome encuentro 
cu hefenan di departamentonan di Gabinete Wever-Croes ll. 
Den un sala completamente yen cu mas di 200 persona consisti 
di director, miembronan, personanan encarga presupuesto na 
cada departamento y encarga cu maneho di personal a haya un 
bista di e situacion financiero real di nos pais. E presentacion 
a wordo duna pa sr. Derrick Werleman di Departamento di 
Finansas, sra. Omaira Lares di Departamento di Recurso 
Humano, sra. Indra Zandaam cu ta encarga cu Landspakket 
y sra. Marielle Meaux di Bureau Integriteit Aruba. Durante 
e reunion e mandatario di deporte a haya e oportunidad di 
comparti e vision di Ministerio di Enseñansa y Deporte. 


Minister Endy Croes a sigui bisa cu presupuesto 2023 ta 
bay rekeri basta esfuerso comun di nos tur, pesey tambe e 
titulo Aruba mester di nos tur. Un bon encuentro caminda na 
final tabatin e oportunidad pa haci pregunta y unda a ricicbi 
contesta. Esnan presente por hiba e mensahe tambe pa e 
demas empleadonan publico. E mandatario di deporte a sigui 


a TE A 


bisa cu nos ta analisando e peticion cu nos a ricibi pa haci un 
di dos sesion cu e fundacionnan, directiva di scolnan y otro 
stakeholders cu no ta empleado publico. Pa asina nos por sigui 
transmiti e mensahe pa nos busca e forsa comun pa e retonan 
financiero cu nos ta enfrentando y pa por surpasa esaki. Un 
bon mainta hopi interesante, hopi informacion e transparencia 
cu a wordo brinda y informacion cu a wordo comparti na su 
luga pa asina hunto nos crusa e brug aki. 

MINISTER ENDY CROES A HIBA UN BON 
DISCURSO NA E CONGRESO DI CAROSAI 2022 


Cual a tuma luga den Aula na Universidad di Aruba 


Durante e siman aki e di 12 congreso di CAROSAI ta tumando 
luga na Aruba, hustamente e aña cu Algemene Rekenkamer 
ta celebra 35 aniversario. Un total di 35 pais ta miembro di 
CAROSAI di cual 19 ta presente na e congreso unda lo trata y 
dialoga riba riba temanan hopi importante. E programa a inicia 
dialuna mainta cu un bunita apertura cu desfile di bandera di 
tur pais participando den presencia di Gobernador di Aruba 
Sr. Alfonso Boekhoudt, Prome Minister Evelyn Wever - Croes 
demas Ministersnan, Parlamentarionan y invitadsnan e 
congreso importante aki a continua durante henter siman. 


Minister di Enseñansa y Deporte tabatin e honor di por a dirigi 
algun palabra na tur participante di e 19 pais regional den 
cuadro di e congreso CAROSAI, e aña aki organisa pa nos 
propio Controleria General. Minister Endy Croes a aplaudi e 
escogencia di e instancianan Supremo di auditoria, pasobra 
den su bista esaki tabata un escogencia strategico pa asina 
e auditornan por intercambia idea y dialoga resultado di nan 
investigacionnan por tin un impacto mas grandi den comunidad. 


E evento a wordo teni den Aula di Universidad di Aruba y den 
e cuadro aki como mandantario di Enseñansa, Minister Endy 
Croes a wordo invita como orador. Memey di un comunidad 
academico, cu tin como meta pa motiva y inspira studiante 
y demas stakeholders pa continuamente ‘pensa critico”, e 
discurso di Minister Endy Croes tabata dirigi pa desencadena 
e pensamento critico aki tambe di e participantenan di e 
congreso. Identidadnan Supremo di Auditoria, manera 
nos Controleria General dimes ta desplegando un trabao 
profesional y obhetivo. Nan investigacionan ta wordo dirigi pa 
hechonan y nan trabao y publicacion ta obhetivo. 


Ta den e cuadro aki tambe Minister Endy Croes a comparti un tiki 
di su experiencia politico y awor tambe como mandatario, con 
cada actor, sea ta coalicion, oposicion of media, hopi biaha ta 
usa resultado di investigacionnan na nan mesun interpretacion. 
Pesey, Minister Endy Croes a sugeri un punto adicional na 
e programa di e congresistanan. E participantenen a wordo 
invita pa pensa y discuti, con lo por haci pa asina publicacion 


di nan resultadonan ta di tal forma cu no ta laga ningun luga 
pa otronan por mal interpreta esaki. Esaki sin duda lo hasi cu 
nan trabao lo tin un impacto mucho mas grandi. Finalmente, 
Minister Endy Croes a felicita nos Controleria General cu nan 
35 aña di existencia y tambe pa e hecho cu Aruba lo hiba e 
presidencia di CAROSAI pa e proximo tres aña. 


na ekiponan participando den di 
30 edicion di Ronde van Aruba. 


ando cada un participante hopi disciplina y 
determinacion. Aruba ta orguyoso di bo! 


Minister di Enseñansa y Deporte 


Endy Croes 

Departamento di Salud Publico: 


UPDATE 20 DI MEI 2022 


Segun resumen semanal di awe diabierna, 609 persona semanal di 89 caso positivo pa dia y un averahe di ‘Positivity 
a recupera den e siman aki y un total di 623 caso nobo di rate’ semanal di 39% pa dia. 
COVID-19 a keda registra. 
E cantidad di casonan activo di COVID-19 pa awe ta 295 y Actualmente na Aruba tin 4 persona interna cu of debi na 
cantidad di fayecidonan relaciona cu COVID-19 ta 213. COVID-19 di cual tur ta riba piso general. 

Na Colombia no tin ningun pashent di COVID. 
Datos ta ilustra casonan nobo di COVID-19 cu un averahe 


RESIDENTE NO-RESIDENTE 


Casonan Nobo 363 260 
196 
Recupera 30352 


Positivo 


Vacuna 


Hospitalisa 
AUA 


MINISTERIO DI TURISMO, 
SALUBRIDAD PUBLICO 
y DEPORTE 


| VACUNA 


J 


Limita comemento di “junk food’ 


Come menos junk food”. Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SI 


Mantene 1.5M Laba man Uza tapa boca 
minimo di distancia frecuentemente ES) paden di tur lugar. 


CADA BAHADA DI SOLO TA UN MAGIA, 
CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

NOS MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


